Alayna Sonnesyn

**Alayna Sonnesyn** (født 1996) er en langrennsløper fra USA, som representerer klubben 
Team Birkie. Hun vant sprinten under USA-mesterskapet i langrenn 2023. 

## Idrettskarriere
Sonnesyn deltok i sitt første FIS-renn i januar 2015. Samme sesong deltok hun i Junior-VM på ski 2015, der hun ble nummer 50 på 10 km skiatlon og nummer 52 på 5 km fri. Under USA-mesterskapet i langrenn 2016 fikk hun en ellevteplass på 10 km klassisk som beste resultat. Hun deltok i flere renn i kontinentalcupen US SuperTour 2015/16, og ble nummer 26 sammenlagt.

Hennes beste plassering i USA-mesterskapet i langrenn 2017 ble en tiendeplass på 20 km klassisk. Hun ble tatt ut til å delta i U23-VM på ski 2017, og ble der nummer 31 på 15 km skiatlon og nummer 33 på 10 km fristil. Året etter ble hun nummer fire på 10 km klassisk under USA-mesterskapet i langrenn 2018, svenske Hedda Bångman vant her selve rennet, men deltok ikke i USA-mesterskapet. På sprinten ble hun sjette beste utøver fra USA under dette mesterskapet, og på 10 km fri ble hun nummer 16. Hun ble nummer 28 sammenlagt i US SuperTour 2017/18.

Sonnesyn startet sesongen 2018/19 med deltakelse i det 42 km lange Merino Muster i New Zealand, der hun ble nummer to. Hun ble nummer ti på 10 km klassisk, nummer åtte på sprinten i klassisk, og nummer seks på 20 km fristil under USA-mesterskapet i langrenn 2019. På sprint fristil ble hun nummer seks, og på 30 km fellesstart ble hun nummer 11. I februar 2019 vant hun sitt første US SuperTour-renn, og hun ble nummer fem sammenlagt i US SuperTour 2018/19. U23-VM på ski 2019 ble arrangert i Lahti, og Sonnesyn ble der nummer 23 på 15 km klassisk og nummer 27 på 10 km fri. Den 22. mars 2019 debuterte hun i verdenscupen i langrenn, med en 58.-plass på sprint i Canada. Hun vant det 50 km lange American Birkebeiner i 2019.

Under USA-mesterskapet i langrenn 2020 fikk hun sølv på sprinten i fristil, bak Hailey Swirbul. Hun fikk også sølv på 10 km klassisk, bak Caitlin Patterson, der finske Riitta-Liisa Roponen vant selve rennet. På 20 km klassisk ble hun nummer fem, og på den klassiske sprinten ble hun nummer tre. Hun ble nummer tre sammenlagt i US SuperTour 2019/20, og hun ble nummer 23 i Nor-Am Cup 2019/20. 

Hun konkurrerte mindre i sesongen 2020/21, men deltok i noen verdenscuprenn i Finland og Sverige, der hun fikk to 43.-plasser som beste enkeltresultater. Under US SuperTour 2021/22 vant hun tre av rennene, og hun ble nummer tre sammenlagt. Hun sanket også fem poeng i Verdenscupen i langrenn 2021/22, og hun vant American Birkebeiner i 2022. 

Sesongen 2022/23 vant hun på nytt American Birkebeiner. Hun deltok i to av rennene i US SuperTour, og vant det ene. Hun sanket til sammen 313 verdenscuppoeng denne sesongen, og endte på 55.-plass sammenlagt i Verdenscupen i langrenn 2022/23. Hun avsluttet sesongen med seier på sprinten i klassisk stil under USA-mesterskapet i langrenn 2023.

Under USA-mesterskapet i langrenn 2024 vant hun sprinten i fristil, der Karianne Olsvik Dengerud fra Norge vant selve rennet. Hun vant også sprinten i klassisk stil, der samme Dengerud gikk først i mål. Hun vant tre av rennene i US SuperTour 2023/24, og hun vant US SuperTour sammenlagt denne sesongen.

Hun deltar i Ski-VM 2025 i Trondheim. Der startet hun med en 40.-plass på 20 km skiatlon, og hun ble nummer 33 på 10 km klassisk.

## Referanser


## Eksterne lenker
*